ΠΡΟΣ ΣΧΟΛΙΚΕΣ ΜΟΝΑΔΕΣ Δ/ΘΜΙΑΣ ΕΚΠ/ΣΗΣ

ΠΡΟΣ ΕΚΠΑΙΔΕΥΤΙΚΟΥΣ ΠΕ06

Καβάλα, 2-2-2018

**ΘΕΜΑ: ΠΡΟΣΚΛΗΣΗ ΣΥΜΜΕΤΟΧΗΣ ΣΕ ΔΙΑΓΩΝΙΣΜΟ ΟΡΘΟΓΡΑΦΙΑΣ ΣΤΗΝ ΑΓΓΛΙΚΗ ΓΛΩΣΣΑ**

Αξιότιμοι κ. Διευθυντές και συνάδελφοι ΠΕ06,

Σας ενημερώνουμε ότι μετά από συνεννόηση με τη Δ/νση Δ/θμιας Εκπ/σης Ν. Καβάλας, η Ένωση Εκπαιδευτικών Αγγλικής Γλώσσας Καβάλας (ΕνΕΑΓΚ) προτίθεται να διοργανώσει το **2ο** **Διαγωνισμό Ορθογραφίας στην Αγγλική γλώσσα** (Spelling Bee) για τα Γυμνάσια και Λύκεια του νομού μας. Σύμφωνα με το πλάνο που έχουμε σχεδιάσει, η διενέργεια του διαγωνισμού θα περιλαμβάνει τις ακόλουθες φάσεις:

Α. Ενημέρωση σχολικών μονάδων και εκπαιδευτικών ΠΕ06 Δ/θμιας Εκπαίδευσης, οι οποίοι ακολούθως ενημερώνουν και ζητούν από τους μαθητές δήλωση συμμετοχής. Καταγράφονται τα ονόματα των μαθητών ανά σχολική μονάδα και ενημερώνεται η Ένωση για τον αριθμό συμμετεχόντων. Καταληκτική ημερομηνία δήλωσης συμμετοχής 20/2/2018.

Β. Στις 28/2/2018, ημέρα Τετάρτη, οι μαθητές συμμετέχουν στο διαγωνισμό ενδοσχολικά. Προκειμένου να μην επιβαρυνθεί το διδακτικό έργο των συναδέλφων χρονικά αλλά και για να διευκολύνουμε τη γρήγορη αξιολόγηση, η εξέταση θα είναι ολιγόλεπτη, ΓΡΑΠΤΗ σε ειδικό απαντητικό φύλλο που θα σας αποστείλει η Ένωση μαζί με τις 20 εξεταζόμενες λέξεις στην Αγγλική γλώσσα επιπέδου B1 και άνω. Οι συνάδελφοι της Αγγλικής (ΠΕ06) ανά σχολική μονάδα θα ελέγξουν την απόλυτα σωστή ορθογραφία των λέξεων και θα αποστείλουν στην Ένωση στο ειδικό επισυναπτόμενο έντυπο το ονοματεπώνυμο και το αποτέλεσμα των πρώτων 10 βαθμολογικά υποψηφίων. Τα απαντητικά φύλλα των μαθητών θα διατηρηθούν στις σχολικές μονάδες. Σε αυτό το σημείο ολοκληρώνεται και η Α’ φάση του διαγωνισμού.

Γ. Μετά από καταμέτρηση των σωστών απαντήσεων όλων των συμμετεχόντων του νομού η Ένωση θα ανακοινώσει τους πρώτους 30 επιτυχόντες λαμβάνοντας υπόψη και τους ισοψηφίσαντες, ώστε να συμμετάσχουν στην τελική φάση του Διαγωνισμού.

Δ. Η τελική φάση του Διαγωνισμού θα πραγματοποιηθεί στη **Δημοτική Βιβλιοθήκη Καβάλας στις 11 Μαρτίου 2018 και ώρα 10:30 π.μ.**

**Όλοι οι μαθητές της τελικής φάσης** θα λάβουν από την Ένωση **Έπαινο Διάκρισης** **σε Διαγωνισμό Ορθογραφίας στην Αγγλική γλώσσα καθώς και εισιτήρια για να παρακολουθήσουν ταινία της επιλογής τους στον κινηματογράφο (ευγενική χορηγία του κινηματογράφου ‘’APOLLON’’ και της ΕνΕΑΓΚ).**

**Οι τρεις πρώτοι νικητές θα λάβουν μετάλλια διάκρισης και έπαθλα (δωροεπιταγές, ευγενική χορηγία του βιβλιοπωλείου «Μερτζιανίδης»).**

**Η Ένωση σας προσκαλεί να υποστηρίξετε και να διευκολύνετε αυτή μας τη δράση.**

Για όποια διευκρίνιση, παρακαλώ, καλέστε στο **6932211898 (Χρύσα Λάζου), 6945731910 (Καλλιόπη Σωτηρέλη), 6977075263 (Κατερίνα Αράπογλου)** ή επικοινωνήστε στην ηλεκτρονική διεύθυνση της Ένωσης: **eneagk14@gmail.com**

Με εκτίμηση,

Το Δ.Σ. της ΕνΕΑΓΚ